b'\n_START_ARTICLE_\nYoungblood\n_START_SECTION_\nHandling\n_START_PARAGRAPH_\nDean Youngblood (Rob Lowe) er en talentfull, ung ishockeyspiller som dr\xc3\xb8mmer om \xc3\xa5 spille profesjonell ishockey. Mot alle odds f\xc3\xa5r han muligheten til \xc3\xa5 realisere sine dr\xc3\xb8mmer. Han gj\xc3\xb8r suksess p\xc3\xa5 det nye laget, men det oppst\xc3\xa5r spenninger mellom ham og treneren n\xc3\xa5r han innleder en romanse med hans vakre datter._NEWLINE_Han blir etterhvert etablert i laget, men det Youngblood enn\xc3\xa5 ikke har skj\xc3\xb8nt er at han m\xc3\xa5 l\xc3\xa6re \xc3\xa5 sloss f\xc3\xb8r han kan tenke p\xc3\xa5 noen framtid som proff. N\xc3\xa5r s\xc3\xa5 hans gode venn, Derek (Patrick Swayze), blir alvorlig skadet av en hockey-b\xc3\xb8lle, mister han lysten p\xc3\xa5 idretten. Desillusjonert flytter tilbake til hjemg\xc3\xa5rden, men f\xc3\xa5r etterhvert hjelp fra sin storebror til \xc3\xa5 gjenvinne motivasjonen. Dette, kombinert med tanken p\xc3\xa5 hevn, bringer han tilbake p\xc3\xa5 laget.\n_START_SECTION_\nFilmanmelderne og publikum\n_START_PARAGRAPH_\nFilmen innbrakte $15,5 millioner i USA, $1,8 millioner i Tyskland og 8,8 millioner kroner i Sverige. Det er ukjent hva den innbrakte p\xc3\xa5 verdensbasis.\n_START_SECTION_\nI Norge\n_START_PARAGRAPH_\nDagbladets anmelder gav den terningkast to og beskrev den som et forutsigbart ungdomsdrama.\n_START_SECTION_\nPriser\n_START_PARAGRAPH_\nFilmens fotograf (Mark Irwin) vant en CSC Award ved Canadian Society of Cinematographers Awards i 1986.'